In nomine Domini, Amen. Anno Incarnationis ejusdem millesimo CCCo vicesimo quarto, mense aprili post Pasqua. Nos Girardus de Villari, presbiter, et Jacobus, quondam filius Girardi clerici dicti loci, notum facimus universis quod nos vendimus, concedimus et imperpetuum quittamus priori totoque conventui Cystercii et successoribus eorum, quamdam petiam terre continentem circiter unum jornale et quartam partem unius jornalis, sittis in finagio de Villari, loco ubi dicitur A La Corre, juxta contorum domini Johannis de Fangeyo, militis hinc, et juxta heredes dicti Bien Apoint de Villari. Inde quittationem pro decima, hanc venditionem facimus pretio novem librarum pervorum turonensium. De quibus nos tenemus integraliter pro pagato, quare de dicta venditione nos et nostros devestimus, ipsos emptores et eorum successores investimus corporaliter de eisdem. Promittimus, per juramenta nostra super Sancta Dei Euvangelia corporaliter prestita et sub obligatione omnium bonorum nostrorum, dictam venditionem dictis emptoribus et eorum successoribus contra omnes garantire cum nostris propriis sumptibus et expensis et facere et prestare quicquid in causa evictionis debet debet fieri et prestari. Volumus nos ad premissorum observantiam compelli quasi ex re adjudicata per curiam domini ducis Burgundie, cujus juriditioni quo ad hoc supponimus nos heredes nostros et bona nostra. In quorum testimonium, sigillum dicte curie istis presentibus litteris rogavimus et obtinuimus apponi. Actum in presentia Guidonis de Marreie, dicte curie notarii apud Sanctum Johannem, Bisuntii Pilloisel, clerici, Hugonini Des Cloies, Petri, quondam servientis, de Villari, et Johannis Le Brichat dicti loci. Testium ad hoc vocatorum, annno et mense predictis. Salvit.